钦定古今图书集成/明伦汇编/闺媛典/第298卷 > 皇清三十一 > 段秀妻李氏〈妾周氏附〉
## 钦定古今图书集成/明伦汇编/闺媛典/第298卷 > 皇清三十一 > 段秀妻李氏〈妾周氏附〉

按《沂州志》：“李氏，庠生段秀妻。秀寝疾，自知不起，嘱氏善事翁姑，抚两幼穉，无令失业。及殁，氏年三十，子经纶方五岁，氏欲以身殉，念夫以重事相托，勉守苦节。侧室周氏年未二十，子维纶甫周，姑惧不克终，遣之甚力。氏知其无他，恳留之，与共事亲，生死尽礼，历三十年如一日。”